Hārtlpūla

Hārtlpūla (; ) ir piejūras pilsēta un osta Anglijā, Daremas ceremoniālajā grāfistē, Hārtlpūlas unitārās pašvaldības administratīvais centrs un lielākā apdzīvotā vieta. Atrodas grāfistes austrumos Ziemeļjūras krastā  no grāfistes centra Daremas un  no valsts galvaspilsētas Londonas; ietilpst Tīsaidas aglomerācijā.

 Vēsture 
Apdzīvotā vieta izaugusi kā ciems ap 640. gadā dibināto Hārtlpūlas abatijas klosteri; tās nosaukums cēlies no senangļu valodas heort — ‘briedis’ un pōl — ‘dīķis’. Senākie tās rakstu avotos minētie nosaukumi ir Heretu 649. gadā un Herterpol 1017. gadā. Abatija tika nopostīta vikingu uzbrukumos 9. gadsimtā. 1185. gadā Hārtlpūlai piešķīra tirgus hartiju.Lambert, Tim. "A brief history of Hartlepool". localhistories.org Viduslaikos izauga par nozīmīgu tirgus pilsētu piekrastes pussalā (mūsdienās — Hedlendas pagasts); tā bija Daremas Palatīna grāfistes oficiālā osta. 19. gadsimta sākumā Hārtlpūla bija neliela pilsētiņa ar apmēram 900 iedzīvotājiem un savu nozīmīgumu zaudējošu ostu. 1835. gadā rietumos no vecpilsētas tika uzbūvētā Rietumhārtlpūlas pilsēta ar dzelzceļa atzaru un jaunu ostu akmeņogļu pārkraušanai. Hārtlpūlas iedzīvotāju skaits strauji izauga — vecpilsētā līdz 12 tūkstošiem, bet jaunajā pilsētā — līdz 28 tūkstošiem 1881. gadā. Pilsētā attīstījās arī kuģubūve un metalurģija. Pirmā un otrā pasaules karu laikā industriālā Hārtlpūla ievērojami cieta no vācu bombardēšanas. 1967. gadā vecā un jaunā Hārtlpūlas tika apvientas vienā boro. 1970. gados tika slēgti vairāki kuģubūves un metalurģijas uzņēmumi un līdz pat 30% darbspējīgo iedzīvotāju bija bezdarbnieki. Mūsdienās pilsētā attīstīta metālapstrāde, loģistika (osta), ķīmiskā rūpniecība; attīstās tūrisms.

 Atsauces 

 Ārējās saites 

Kategorija:Anglijas pilsētas
Kategorija:Darema